C 65/28

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 65/12)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“LOS CERRILLOS”

PDO-ES-02228-AM01

Paziņojuma datums: 16.11.2020.

APSTIPRINĀTĀ GROZĪJUMA APRAKSTS UN PAMATOJUMS

1. Šķirnes ‘Petit Verdot’ iekļaušana vīnu aprakstā (specifikācijas 2.a un 2.b iedaļa un vienotā dokumenta 4. punkts)

Vīnu aprakstā tagad ir iekļauti vīni, kas darīti no šķirnes ‘Petit Verdot’ vīnogām. Attiecīgi ir definēti analītiskie parametri un organoleptiskās īpašības abiem vīna “Petit Verdot” veidiem: “Petit Verdot” (izturēts 6 mēnešus) un “Petit Verdot” (izturēts 12 mēnešus).

Ņemot vērā to, ka ACVN “Los Cerrillos” noteiktais apgabals ietver zemesgabalu ar ‘Petit Verdot’ vīnogām, no kurām ražo vīnus, kam arī ir īpašības un profils, kuri piemīt pārējiem ar ACVN “Los Cerrillos” apzīmētajiem vīniem, tiek lūgts grozīt specifikāciju, lai iekļautu sarkanogu šķirni ‘Petit Verdot’ un no tās darītos sarkanvīnus.

Grozījuma veids: standarta.

No šķirnes ‘Petit Verdot’ darītie vīni ir iekļauti kategorijā “Vīns”, kas joprojām produkta specifikācijā ir vienīgā atļautā kategorija. Tādējādi uzskata, ka ar šo grozījumu netiek mainīta, papildināta vai dzēsta neviena vīna kategorija. Tāpēc tas neietilpst nevienā no Regulas (ES) 2019/33 14. panta 1. punktā minētajām kategorijām.

2. Atlikumcukuru analītisko parametru terminoloģijas pielāgošana piemērojamajiem noteikumiem (specifikācijas 2.a iedaļa. Vienotais dokuments netiek ietekmēts.)

Apraksts un pamatojums

Analītiskais parametrs “atlikumcukuri” ir pārdēvēts par “kopējais cukuru daudzums, ko izsaka kā fruktozi un glikozi” saskaņā ar Komisijas 2018. gada 17. oktobra Īstenošanas regulas (ES) 2019/34 20. pantu, kurā paredzēts noteikt kopējo cukuru daudzumu, ko izsaka kā fruktozi un glikozi.

Grozījuma veids: standarta.

Ar šo grozījumu tiek pielāgota fizikāli ķīmiskajām īpašībām izmantotā terminoloģija, taču netiek mainīts galaprodukts, kurš saglabā saiknē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

3. Fenolu SAVIENOJUMU MĒRĪŠANAS VIENĪBU (TPI) PIELĀGOŠANA (SPECIFIKĀCIJAS 2.A IEDAĻA. Vienotais DOKUMENTS NETIEK IETEKMĒTS.)

Ir pielāgotas polifenolu kopējā satura mērvienības. Polifenolu koncentrācija vīnā, kas zināma kā kopējo polifenolu skaitlis (Total Polyphenols Index – TPI), ir visas fenolu savienojumu grupas koncentrācijas mērījums vīnogās un vīnā. Šī koncentrācija rada priekšstatu par iespējamo vīna krāsu. TPI parasti atbilst vīnā esošo antocianīnu un tanīnu summai, un to definē kā:

TPI = ultravioletā starojuma indekss = A280 x atšķaidījuma koeficients.

Tā kā tas ir skaitlisks rādītājs, mērvienība mekv./l netiek izmantota.

Grozījuma veids: standarta.

Ar šo grozījumu tiek pielāgota fizikāli ķīmiskajām īpašībām izmantotā terminoloģija, taču netiek mainīts galaprodukts, kurš saglabā saiknē aprakstītās īpašības un profilu, ko rada mijiedarbība starp dabas faktoriem un cilvēkfaktoriem. Tādējādi uzskata, ka tāpēc ka šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

4. Īpašo vīndarības metožu pārfrāzēšana, ņemot vērā no šķirnes ‘Petit Verdot’ ražotā vīna iekļaušanu (specifikācijas 3. iedaļa un vienotā dokumenta 5.a punkts).

Apraksts un pamatojums

Ir norādītas vīna “Petit Verdot” ražošanai paredzētās īpašās vīndarības metodes, kas saskaņā ar 1. punktu iekļautas iedaļā par vīnu aprakstu.

Grozījuma veids: standarta.

Tā kā vīns “Petit Verdot” ir iekļauts vīnu apraksta iedaļā kopā ar iepriekš minēto pamatojumu, ir jānosaka tā ražošanas nosacījumi un ierobežojumi, lai saglabātu šā apgabala vīnu būtību. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

5. Šķirnes ‘Petit Verdot’ maksimālā ražas iznākuma iekļaušana (specifikācijas 5. iedaļa un vienotā dokumenta 5.b punkts)

Pamatojuma apraksts

Tā kā vīnu aprakstā ir iekļauts no šķirnes ‘Petit Verdot’ darītais vīns, bija jānosaka šīs šķirnes maksimālā raža no hektāra.

Grozījuma veids: standarta.

Tā kā vīnu apraksta iedaļā ir iekļauts no šķirnes ‘Petit Verdot’ darītais vīns kopā ar 1. punktā izklāstīto pamatojumu, bija jāiekļauj arī no šķirnes ‘Petit Verdot’ iegūstamās ražas. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

6. Šķirnes ‘Petit Verdot’ iekļaušana (specifikācijas 6. iedaļa. Vienotais dokuments netiek ietekmēts.)

Pamatojuma apraksts

Tā kā specifikācijas vīnu aprakstā ir iekļauts no šķirnes ‘Petit Verdot’ darītais vīns, minētajā iedaļā bija jāiekļauj konkrētā šķirne.

Grozījuma veids: standarta.

Tā kā vīnu apraksta iedaļā ir iekļauts no šķirnes ‘Petit Verdot’ darītais vīns kopā ar 1. punktā izklāstīto pamatojumu, ir jāiekļauj arī šķirne ‘Petit Verdot’. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

7. Specifikācijas 8. iedaļas “Citas piemērojamās prasības” atjauninātais tiesiskais regulējums (specifikācijas 8. iedaļa. Vienotais dokuments netiek ietekmēts.)

Apraksts un pamatojums

Lai atjauninātu tiesisko regulējumu, 8. iedaļā “Citas piemērojamās prasības” atsauce uz atceltajām regulām ir aizstāta ar atsauci uz spēkā esošajiem noteikumiem.

Grozījuma veids: standarta.

Ar ierosinātajiem šīs iedaļas grozījumiem netiek veiktas nekādas aizsargājamā nosaukuma izmaiņas un netiek ieviesti nekādi jauni tirdzniecības ierobežojumi. Tāpēc šis grozījums neietilpst nevienā no Regulas (ES) 2019/33 14. panta 1. punktā minētajām kategorijām.

VIENOTAIS DOKUMENTS

1. Produkta nosaukums

Los Cerrillos

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

No šķirnes ‘Tempranillo’ vīnogām darīts sarkanvīns, no šķirņu ‘Tempranillo’ un ‘Cabernet Sauvignon’ vīnogām darīts sarkanvīns, no šķirnes ‘Syrah’ vīnogām darīts sarkanvīns un no šķirnes ‘Petit Verdot’ vīnogām darīts sarkanvīns (6 mēneši)

Lillīgas vai ķiršsarkanas krāsas sarkanvīns ar violetu nokrāsu. Tam ir augļains aromāts ar ziedu smaržu. Pēc garšas tas ir patīkams, svaigs un labi strukturēts.

* Maksimālā kopējā spirta satura vērtība nepārsniedz attiecīgajos ES tiesību aktos noteiktās robežvērtības.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 12,5 Minimālais kopējais skābums 4,8 grami uz litru (izteikts vīnskābē) Maksimālais gaistošais skābums (miliekvivalentos litrā) 15 Maksimālais kopējais sēra dioksīda saturs (miligramos litrā) 115

No šķirņu ‘Tempranillo’ un ‘Cabernet Sauvignon’ vīnogām darīts sarkanvīns (“Colección Privada”), no šķirnes ‘Petit Verdot’ vīnogām darīts sarkanvīns (12 mēneši) un no šķirnes ‘Cabernet Sauvignon’ vīnogām darīts sarkanvīns (“Cabernet Sauvignon de Familia”)

Ķirškrāsas vīns ar granāta/terakotas nokrāsu. Gatavu augļu aromāts ar lakricas un balzama notīm. Pēc garšas tas ir sulīgs, spēcīgs un strukturēts ar bagātīgu, krēmīgu izturēta vīna piegaršu.

* Maksimālā kopējā spirta satura vērtība nepārsniedz attiecīgajos ES tiesību aktos noteiktās robežvērtības.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 13 Minimālais kopējais skābums 4,8 grami uz litru (izteikts vīnskābē) Maksimālais gaistošais skābums (miliekvivalentos litrā) 16 Maksimālais kopējais sēra dioksīda saturs (miligramos litrā) 115

5. Vīndarības metodes

a) Īpašās vīndarības metodes

Īpašā vīndarības metode

Vienas šķirnes vīnogu vīnus gatavo nerūsējoša tērauda traukos. Pirms raudzēšanas vīnogas ilgi – divas līdz piecas dienas – macerē aukstā ūdenī 10–15 °C temperatūrā, pēc tam vienu vai divas nedēļas turpina macerēt raudzēšanas laikā 20–28 °C temperatūrā, līdz spirta rūgšana ir beigusies.

Vīnus, ko paredzēts izturēt mucās, gatavo nerūsējoša tērauda traukos, un tiem paredzētās vīnogas macerē raudzēšanas laikā 15–25 dienas 25–30 °C temperatūrā. Visa šā procesa gaitā tiek veikta pārliešana (délestage), lai rūgšanas procesā, kurā mizas netiek atdalītas, veicinātu krāsas un fenolu savienojumu izdalīšanos no biezumu “cepures”.

Attiecīgais ierobežojums vīndarīšanā

Vīna darīšanai izmantotās vīnogas nepresē, bet gan statiski notecina, lai iegūtu tā saukto “pilienu” vīnu. Atlikušajām čagām tiek veikta maiga dinamiskā notecināšana, kā rezultātā iegūst ļoti mazu produkta daudzumu.

Pēc malolaktiskās fermentācijas beigām vīnu dabiski dzidrina dekantējot, nevis ķīmiski apstrādājot, un tad to pārlej izturēšanai 225 litru ozolkoka mucās, kuras izmanto ne ilgāk kā 6 gadus.

Pēc tam vīnu iepilda pudelēs, lai notiktu reducēšanās process un vīns sasniegtu savu optimālo dzeramības stāvokli.

“Tempranillo”: 100 % šķirnes ‘Tempranillo’ vīnogu vīns, kas turēts ozolkoka mucās vismaz 30 dienas.

“Syrah”: 100 % šķirnes ‘Syrah’ vīnogu vīns, izturēts ozolkoka mucās vismaz 6 mēnešus.

“Tempranillo-Cabernet Sauvignon”: šķirnes ‘Tempranillo’ vīnogu vīna un šķirnes ‘Cabernet Sauvignon’ vīnogu vīna maisījums, kas nogatavināts ozolkoka mucās vismaz 6 mēnešus.

“Colección Privada”: šķirnes ‘Tempranillo’ vīnogu vīna un šķirnes ‘Cabernet Sauvignon’ vīnogu vīna maisījums, kas nogatavināts ozolkoka mucās vismaz 13 mēnešus.

“Cabernet Sauvignon de Familia” (kategorijas “Reserva” vīns “Cabernet de Familia”): 100 % šķirnes ‘Cabernet Sauvignon’ vīnogu vīns. Nogatavināts mucās vismaz 24 mēnešus. Izturēšanas procesa beigās vīns 18 mēnešus nostāvas pudelēs.

“Petit Verdot” (6 mēneši) – vīns “Petit Verdot”, kas 100 % izturēts ozolkoka mucās vismaz 6 mēnešus.

“Petit Verdot” (12 mēneši) – vīns “Petit Verdot”, kas 100 % izturēts ozolkoka mucās vismaz 12 mēnešus.

Audzēšanas metode

Audzēšanas periodā apgriež svaigos zarus, lai ierobežotu dabisko pieaugumu un uzlabotu ražu un tātad arī vīnogu kvalitāti.

Vīnogas novāc laikā no plkst. 5.00 līdz 11.00 no rīta, lai tās nenovāktu augstā temperatūrā un varētu pienācīgi veikt auksto macerāciju.

b) Maksimālais ražas iznākums

‘Tempranillo’:

12 000 kg vīnogu no hektāra

‘Tempranillo’:

88,80 hl no hektāra

‘Cabernet Sauvignon’:

9 000 kg vīnogu no hektāra

‘Cabernet Sauvignon’:

66,60 hl no hektāra

‘Syrah’:

13 000 kg vīnogu no hektāra

‘Syrah’:

96,20 hl no hektāra

‘Chardonnay’:

9 000 kg vīnogu no hektāra

‘Chardonnay’:

66,60 hl no hektāra

‘Petit Verdot’:

12 000 kg vīnogu no hektāra

‘Petit Verdot’:

81,60 hl no hektāra

‘Merlot’:

8 500 kg vīnogu no hektāra

‘Merlot’:

62,90 hl no hektāra

6. Noteiktais ģeogrāfiskais apgabals

Šis apgabals ietver šādus zemesgabalus pašvaldības Argamasilla de Alba teritorijā (Sjudadreala):

APGABALS/ZEMESGABALS

109 62, 63 111 15, 30 un 9001 131 71 151 115–121, 190, 277, 278, 9001, 9002, 9004–9006, 9008, 9023 160 8–13, 15, 16, 17, 21–23, 30, 31, 9003, 9005, 9006 161 14, 16–27, 31–33, 35, 9001–9004 162 1, 3–5, 7–8, 11–13, 17–18, 9001, 9002 163 1, 3, 4, 6–21, 9001, 9004 171 1, 3–7, 9004–9009, 011–012 173 2, 3, 9001, 9006 174 1, 3–12, 14, 15, 19, 20, 22, 23, 9001, 9003–9011, 9013–9020 175 1, 9001, 9002 176 3–18, 9001, 9003 177 18–23, 25–32, 66–72, 74, 89–111, 113, 114, 115, 118, 121, 124, 126, 127, 133, 9001–9005, 9008–9014, 9019, 9022, 9024–9029 178 6, 7, 9, 12–24, 30–31, 34–38, 40–60, 9001–9004, 9006–9061 180 1, 2, 5, 9, 9005–9007 181 60, 9001, 9002 194 45, 71, 73, 74, 76, 79, 82, 9002, 9009, 9011, 9028, 8 195 10–20, 22–28, 30, 32, 33, 35, 37–57, 86, 88, 93, 94, 95, 96, 99–108, 112, 114, 118, 119, 9001–9006, 9008–9014, 9016–9018

7. Galvenā(-ās) vīna vīnogu šķirne(-es)

‘CABERNET SAUVIGNON’

‘PETIT VERDOT’

‘SYRAH’

‘TEMPRANILLO’ – ‘CENCIBEL’

8. Saiknes vai saikņu apraksts

Vide (dabas faktori un cilvēkfaktori)

Los Cerrillos ir īpašs apgabals, kas aptver visu Gvadjanas upes augšteces ieleju. Šis apgabals ir vairāk nekā 60 km2 liels un sākas pie Gvadjanas upes iztekas, 3 km pret straumi no Penjarrojas aizsprosta, un plešas vairāk nekā 7 km pa straumi no dambja virzienā uz pašvaldības Argamasilla de Alba teritoriju; apgabals ir attēlots arī 1975. gadā izstrādātā Spānijas militārajā kartē.

Gvadjanas upe tek cauri noteiktajam apgabalam, kurš atrodas pie Penjarrojas ūdenskrātuves 695 metru augstumā virs jūras līmeņa un kuru ieskauj kalni – topogrāfisks elements, kas bremzē augšanas ciklu, proti, to dēļ naktīs nav ierastās augstās temperatūras, kura ievērojami veicina vīnogu nogatavošanos polifenolu satura ziņā, un augi spēcīgi vēdinās.

Augsne sastāv galvenokārt no kaļķakmens. Visbiežāk sastopamais iezis ir merģelis, irdena kaļķakmens un māla sajaukums. Tas ir mālains, un tā pH ir aptuveni 8.

Apgabalā valda kontinentāls Vidusjūras klimats, kam raksturīgas karstas vasaras un aukstas ziemas. Temperatūras atšķirība dažkārt var sasniegt pat 45 °C grādus, un visu gadu ir liela starpība starp dienas un nakts temperatūru. Debesis ir skaidras 80 % gada; parasti gadā ir vairāk nekā 2 500 saulaino stundu.

Tā kā apgabals Los Cerrillos atrodas tuvu Gvadjanas upei, tas ievērojami atšķiras no kaimiņapgabaliem. Tajā ir daudz lielāks nokrišņu daudzums nekā pārējā Kastīlijā-Lamančā, savukārt ekstrēmās temperatūras nav tik augstas/zemas kā apkārtējās dienvidu un rietumu teritorijās. Ražu novāc aptuveni 15–20 dienas vēlāk nekā pārējā reģionā.

Visā spirta rūgšanas procesā īsteno pārliešanas (délestage) procesu, izmanto tādas vīndarības metodes, saskaņā ar kurām vīna darīšanai izmantotās vīnogas nevis presē, bet gan statiski notecina, lai iegūtu tā saukto “pilienu” vīnu, kā rezultātā iegūtais ražas līmenis (hl/ha) ir 62–68 %, un vīnu dzidrina dabiski – dekantējot.

Vīna apraksts

Lillīgas vai ķiršsarkanas krāsas sarkanvīns ar violetu vai sarkanbrūni rūsganu nokrāsu. Vīnam ir augļu aromāts ar ziedu smaržu vai gatavu augļu aromāts ar lakricas un balzama notīm. Pēc garšas tas ir svaigs un patīkams, labi strukturēts ar bagātīgu, krēmīgu izturēta vīna piegaršu.

Visa iepriekš minētā rezultātā vīna spirta saturs var pārsniegt 14 tilp. %. Ja ir pietiekams skābums, šāds spirta saturs ir pilnīgā līdzsvarā ar visu pārējo, tāpēc ir ļoti svarīgi noteikt optimālo ražas novākšanas laiku, cieši uzraugot vīnogu nogatavošanos.

Vīna polifenolu saturs ir līdz 80 miliekvivalentiem litrā, tas ir aromātisks, ar piesātinātu augļu garšu un intensīvu krāsu, kas krāsu punktu ziņā sasniedz līdz 18 u. a. (absorbcijas pie 420 nm, 520 nm un 620 nm viļņa garuma summa), un ar antocianīnu saturu līdz 800 miligramiem litrā.

Saikne

Noteiktā apgabala atrašanās vieta, apgabalā sastopamie pliocēna un kvartāra irdenie materiāli, cietais kaļķakmens, merģelis un okera krāsas māls ļauj iegūt intensīvas krāsas vīnu (līdz pat 18 krāsas punktiem) ar tam raksturīgo minerāliskumu.

Gvadjanas upe šķērso vīndārzu saimniecību Los Cerrillos, kas atrodas blakus Penjarrojas ūdenskrātuvei 695 metru augstumā virs jūras līmeņa un ko ieskauj kalni. Tāpēc šajā apgabalā saglabājas vēss laiks, kas rosina fotosintēzi un ogu un cukuru veidošanos. Tā iespaidā pazeminās pH, palielinās skābuma līmenis, fenolu savienojumu saturs sasniedz 80 miliekvivalentus litrā un rodas augstāka antocianīnu koncentrācija (līdz 800 miligramiem litrā).

Tā kā visā spirta rūgšanas procesā tiek īstenota pārliešana (délestage), vīnogas netiek presētas un vīns tiek dzidrināts dabiski – dekantējot, var iegūt vīnu, kas smaržo vairāk pēc ziediem nekā augļiem, un izturētu vīnu ar pikantām un grauzdējuma notīm, kā arī lakricas un balzama piegaršu.

Lai gan noteikto ģeogrāfisko apgabalu ieskauj ACVN “La Mancha” apgabals, šā vīna īpatnības būtiski atšķiras no tam blakus esošajā noteiktajā apgabalā iegūtā vīna īpatnībām turpmāk norādītajos aspektos.

Dabas faktori

Gvadjanas upe plūst cauri vīndārzu saimniecībai, kas atrodas blakus Penjarrojas ūdenskrātuvei 695 metru augstumā virs jūras līmeņa un ko ieskauj kalni.

Augsne sastāv galvenokārt no kaļķakmens. Visbiežāk sastopamais iezis ir merģelis, irdena kaļķakmens un māla sajaukums. Apgabalā valda klimats, kam raksturīgas karstas vasaras un aukstas ziemas. Vēlo pavasara salnu dēļ ir jāuzstāda vairākas salnu aizsardzības sistēmas, kas Spānijā darbojas ar inversijas palīdzību un ir vienīgās Kastīlijā-Lamančā, lai kontrolētu stiprās pavasara salnas un rīta rasu, kā arī ražas novākšanas laikā saglabātu vīnogulājus sausus.

Cilvēkfaktori

Runājot par apgabala Los Cerrillos vīnu un blakus esošā ACVN “La Mancha” apgabala vīnu ražošanas metodēm, būtiskākās atšķirības vērojamas vīndarības metodēs, jo vīna darīšanai izmantotās vīnogas nevis presē, bet gan statiski notecina, lai iegūtu tā saukto “pilienu” vīnu, kā rezultātā iegūtais ražas līmenis (hl/ha) ir 62–68 %, un vīnu dzidrina dabiski – dekantējot.

Attiecībā uz vīna īpašībām būtiskākās atšķirības (par etalonu ņemot izturētu sarkanvīnu, jo tas ir vienīgais veids, ko ražo apgabalā Los Cerrillos) ir šādas:

ACVN “LA MANCHA” “LOS CERRILLOS” ATŠĶIRĪBAS ≥ 11,5 tilp. % ≥ 12,5 tilp. % Augstāks spirta saturs ≤ 10 mekv./l ≤ 15 mekv./l Lielāks gaistošais skābums 74 % 68 % Mazāk hl/ha --- > 40 mekv./l Vairāk polifenolu

Mālainā augsne, merģeļa ieži, augstums virs jūras līmeņa un upes ietekme ir veicinājuši to, ka noteiktajā apgabalā ir tikai viena vīndārzu saimniecība, kurā ražo vīnu, un šī saimniecība pieder pieteikuma iesniedzējam.

Ir svarīgi norādīt, ka noteiktais apgabals aptver 1 570 hektārus, kas pieder dažādiem īpašniekiem, taču citu īpašnieku īpašumos nav iestādīti vīnogulāji un apgabalā nav nevienas citas vīna darītavas. Tāpēc apgabala robežas tika noteiktas, ņemot vērā vides apstākļus, kas aprakstīti iepriekš.

Turklāt citi ražotāji, ja tie nākotnē sāks darboties noteiktajā ģeogrāfiskajā apgabalā, varēs izmantot reģistrēto nosaukumu, ja viņi ievēros specifikācijā izklāstītos nosacījumus. Tā kā noteiktais apgabals aptver 1 570 hektārus, ir visas iespējas apgabalā izveidot vēl citas vīna darītavas.

9. Būtiski papildu nosacījumi (iepakojums, marķēšana, citas prasības)

Tiesiskais regulējums:

valsts tiesību akti.

Papildu nosacījuma veids:

noteiktajā ģeogrāfiskajā apgabalā veiktā iepakošana.

Nosacījuma apraksts:

vīns tiks pildīts pudelēs ražošanas apgabalā, jo process vienmēr noslēdzas ar vēl vienu posmu – izturēšanu pudelēs. Šajā periodā notiek reducēšanas process, kas uzlabo vīna kvalitāti, novedot vīna garšu līdz pilnībai. Vīns ir gatavs patēriņam, kad tas ir ieguvis organoleptiskās īpašības, kuras katra veida vīnam ir izklāstītas specifikācijās.

Saite uz produkta specifikāciju

http://pagina.jccm.es/agricul/paginas/comercial-industrial/consejos_new/pliegos/Mod_Pliego_condiciones_Los_Cerrillos_20200728.pdf

(1) OV L 9, 11.1.2019., 2. lpp.